Cuneiform Tablet Prague I 472
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ḫu-bur-ma a-na pu-šu-ke-en₆ qí-bi-ma ta-áš-pu-ra-am um-ma a-ta-ma ṭup-pé-e ša na-áš-pá-ra-tí-kà ù ša šu-ut KÙ.BABBAR uš-té-bi₄-lá-ku-ni ì-lí-iš-tí-kál wa-šu-ra-am ù-lá i-mu-a té-er-tí a-na ku-a-tí ú ì-lí-iš-tí-kál i-li-kam um-ma a-na-ku-ma er-ba-ma ṭup-pé-a a-ta-ma-ra šu-ma a-ḫu-ú-a a-tù-nu ki-ma ṭup-pí ta-mu-ra-ni té-er-ta-ku-nu ar-ḫi-iš li-li-kam-ma iš-tí um-mì-a-ni lá-tù-wu a-dí ḫa-am-ší-šu ú-ša-li-iṭ-ma mì-ma lu-qú-tí-a a-na ṣé-er a-šur-SIPA i-ta-lu-ku áš-pu-ra-kum mì-šu ša té-er-ta-kà lá i-tù-ra-ni i-ḫi-id-ma ṭup-pí-a a-mur-ma té-er-ta-kà za-ku-tum li-li-kam 1 GÚ AN.NA ú {TÚG}ku-sí-tám a-na a-šur-DU₁₀ DUMU kàr-ri-a a-na ta-ad-mì-iq-tim a-dí-in áš-ta-na-pár-šu-ma té-er-tù-šu-ma lá i-tù-ra-am a-ma-kam ší-it-al-ma šu-ma a-wa-tum i-lá-ak KÙ.BABBAR e-ri-šu KÙ.BABBAR 1 ma-na 4.5 GÍN iš-tí DUMU sà-aḫ-ru-ta-na-im e-ri-iš-ma šé-bi-lam šál-ma-am i-na a-lim{ki} ša-qá-lam qá-bi 1.5 ma-na KÙ.BABBAR kur-ub-IŠTAR ú-lá i-dí-nam té-er-ta-kà li-li-kam-ma lu-ša-áš-qí-il₅-šu